El Palau Imperial

**El Palau Imperial** és un vast edifici que s'estén a gran part del continent asiàtic[8] a Terra. L'àrea es divideix en dues zones: el Palau Interior i el Palau Exterior. Construït en unes proporcions monumentals, el Palau, vist des de l'òrbita, consisteix en un conjunt quilomètric d'estructures monolítiques i piramidals connectades, proveïdes de plataformes d'aterratge i tatxonades d'armes defensives[1][2]. El Palau en sí és el centre de l'Adeptus Terra però es supervisat per l'Adeptus Custodes[6].

## Descripció

### Perímetre

En els terrenys al voltant del Palau resten massives escultures dels Primarques i dels Marines Espacials[4a]. A causa d'antigues lleis es va prohibir la construcció d'edificis al costat dels murs, fet que els voltants del Palau estiguin buits, element molt rar a Terra. Aquells que viuen a prop dels murs tenen una existència tant prospera com miserable[18a].

Els Murs que envolten el Palau Extern són de proporcions titàniques. Els murs són de 30 metres d'ample i la seva alçada supera a les majors estructures de la resta del planeta. Les torres defensives consisteixen en massives armes sentinelles establertes al llarg del mur. A dintre de la muralla hi ha una immensa quantitat de generadors d'energia, trens de munició, hangars aeris, barraques i generadors d'escut de buit. L'extensió de milers de quilometres així com la poca presència dels Custodes fa que la defensa de la muralla recaigui en els regiments regulars de la Guàrdia Imperial com els Dimonis Obscurs o els Sentinelles Palatins. Milers de persones viuen i moren en els seus murs, que en veritat esdevenen una fortalesa en comptes d'una simple barrera[18a].

### Palau Extern

**El Palau Extern** és una àrea bastant urbanitzada per una població no adepta. L'Adeptus Custodes manté una constant vigília sobre el Palau Imperial i són dels pocs que poden accedir més enllà de la Porta de l'Eternitat davant de la presència de l'Emperador. L'Adeptus Arbites és responsable de mantenir l'Ordre i la vigilança dintre de la zona del Palau Extern, especialment al voltant dels edificis oficials on hi ha llargues cues de gent que cerca feina en l'Administratum. En les ocasions on apareixen incidències en les cues, l'Adeptus Arbites sufoquen tota mena de violència[1][2][3].

En aquesta zona hi ha el cor de l'Administratum[3]. Milers d'ànimes treballen en els immesurables arxius i en els edificis administratius de l'Imperi on s'encarreguen d'ordenar i mantenir un imperi que s'estén per tota la galàxia. Sense aquests l'Imperi perdria l'accés a tota història i bancs de dades. A més, és el centre dels Alts Senyors de Terra, que s'encarreguen de gestionar i d'interpretar la voluntat de l'Emperador. Aquests dotze Senyors són considerats com un dels homes més poderosos de la humanitat. Ells guien l'estratègia global dels inesgotables exèrcits de l'Imperi i governen un milió de mons.

L'accés al Palau Extern es fa a través de diverses portes:

 Porta Primus
 Porta Ultima
 Porta Annapurna

### Palau Intern

El Palau Intern o *Sanctum Imperialis*, és un complex massiu en el cor del Palau, construït sobre les ruïnes de Kathmandu[16a]. Davant del Palau Interior hi ha la massiva **Porta de l'Eternitat**, forjada amb els més durs materials. A cada banda de la porta hi ha dos Titans de la Legio Ignatum que mantenen la vigília de la Porta.

Davant d'aquesta, però, s'estén el **Vestíbul dels Herois**, on hi ha tots els estendards de cada regiment de la Guàrdia Imperial i de cada capítol de Marines Espacials lleials a l'Emperador[3].

Passat a la Porta de l'Eternitat hi ha el **Calabós Imperial**, construït profundament sota terra per l'Emperador per ser un lloc segur per la seva gran ambició.

## Fonts

Extret, traduït i adaptat del Lexicanum, Wikihammer 40k UK i Wikihammer 40k ESP